बर्दिबास गोल्डकप : सहलेश सिरहा विजयी
प्रथम बर्दिबास मेयर गोल्डकपको शुक्रबारको खेलमा सहलेश युवा क्लब सिरहा विजयी भएको छ । डकाहा सिन्धुलीलाई २–० ले हराउँदै सहलेश विजयी भएको हो । 
महोत्तरी — प्रथम बर्दिबास मेयर गोल्डकपको शुक्रबारको खेलमा सहलेश युवा क्लब सिरहा विजयी भएको छ । डकाहा सिन्धुलीलाई २–० ले हराउँदै सहलेश विजयी भएको हो । खेलको पहिलो हाफमा दुवै टिमले गोल गर्न सकेका थिएनन् । ५२औं मिनेटमा सहलेशका रुपक लामाले पहिलो गोल गरेका थिए । त्यस्तै खेलको ७०औं मिनेटमा आर्मनले दोस्रो गोल गरेका थिए । खेलमा सहलेशका रुपक लामा म्यान अफ द म्याच घोषित भएका छन् । चैत २ गतेसम्म चल्ने बर्दिबास मेयर गोल्डकप फुटबलमा शनिबार बर्दिबास–११ र धनुषा–११ बीच प्रतिस्पर्धा हुनेछ । 